Jeg har en muret isoleret garage . Jeg vil gerne vide hvodan jeg bedst ventilerer garagen. Når der kommer to våde biler derind, vil det afgive en del fugt som jeg gerne vil ventilere ud.Jeg har selv tænkt på en ventilator i sydgavlen og et luftspjæld i modsatte gavl. Er det nok? Eller er der bedre muligheder?


Hvordan ventilerer man bedst en isoleret garage?
Din ide med udluftningsventiler i hver side af garagen, er en fornuftig løsning. Jeg ville vælge to ventiler med Ø75 i den ene ende og så en ventilator med Ø100 der suger i den anden ende, eventuel en fugtstyret ventilator. - Husk at ventilationsrørene skal have fald ud mod det fri, da der kan dannes kondens i disse.

